Nr. L 105/2 De Europæiske Fællesskabers Tidende 30. 4. 93 RÅDETS FORORDNING (EØF) Nr. 1014/93 af 26. april 1993 om åbning og forvaltning af fællesskabstoldkontingenter ög -lofter for visse landbrugsprodukter og industrivarer med oprindelse i Rumænien (1993) RÅDET FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, særlig artikel 113, under henvisning til forslag fra Kommissionen, og ud fra følgende betragtninger : Europaaftalen om oprettelse af en associering mellem på den ene side De Europæiske Fællesskaber og deres medlemsstater og på den anden side Rumænien blev undertegnet den 1. februar 1993; i afventning af denne aftales ikrafttræden har Det Europæiske Økonomiske Fællesskab og Det Europæiske Kul- og Stålfællesskab . med dette land indgået en interimsaftale om handel og handelsanliggender, som træder i kraft den 1. maj 1993; interimsaftalen indeholder bl.a. en bestemmelse om, at der ved indførsel til Fællesskabet af visse varer med oprin- delse i det pågældende land kan indrømmes nedsat told eller nultold inden for rammerne af toldkontingenter eller -lofter; i medfør af bestemmelser, der er knyttet som bilag til nævnte aftale, skal omfanget af de toldkontin- genter og -lofter, som blev indrømmet ved associeringsaf- talens undertegnelse, med virkning fra den dato, på hvilken interimsaftalen træder i kraft, forhøjes med en bestemt procentsats for hver omhandlet varekategori ; for så vidt angår disse mængder, bør der endvidere i medfør af bestemmelserne i protokol nr. 7 til interimsaftalen, foretages fradrag af de mængder, som allerede måtte have - været genstand for generelle præferenceforanstaltninger mellem den 1. januar 1993 og den dato, på hvilken nævnte aftaler træder i kraft, og forholdsvis tilpasning af mængderne for de landbrugsprodukter, der er opført i bilag II til denne forordning ; disse mængder vil først være kendt den sidste dag inden interimsaftalens ikrafttræden ; det bør pålægges Kommis- sionen snarest muligt ved offentliggørelse i De Europæ- iske Fællesskabers Tidende, C-udgaven, at underrette medlemsstaterne og erhvervsvirksomhederne om de faktisk disponible mængder inden for de toldmæssige foranstaltninger, der indføres ved denne forordning ; af hensyn til overskueligheden bør ovennævnte varer grupperes i bilag I og II til denne forordning alt efter, om der er tale om industrivarer eller landbrugsprodukter, idet det for hver vare præciseres, hvor store kontingenterne eller lofterne er, og hvilken told der skal anvendes ; som led i Kommissionens udførelse af sine internationale forpligtelser påhviler det den at træffe beslutning om åbningen af fællesskabstoldkontingenter for så vidt angår de varer, der er opført i bilag I og II til denne forordning ; der bør navnlig skabes sikkerhed for lige og kontinuerlig adgang for alle Fællesskabets importører til de nævnte kontingenter samt anvendelse uden afbrydelse af de for disse kontingenter fastsatte satser ved enhver indførsel af de pågældende varer i samtlige medlemsstater, indtil kontingenterne er opbrugt ; der er intet til hinder for, at medlemsstaterne, med henblik på at sikre den effektive forvaltning af disse kontingenter, bemyndiges til at trække de nødvendige mængder svarende til deres faktiske indførsler på kontingentmængderne ; denne forvaltnings- metode kræver imidlertid et snævert samarbejde mellem medlemsstaterne og Kommissionen, der især skal kunne følge kontingenternes udnyttelsesgrad og underrette . medlemsstaterne herom ; for de varer, der er opført i bilag I til denne forordning, og som er omfattet af fællesskabstoldlofter, kan der føres fællesskabstilsyn ved hjælp af en forvaltningsmetode, i henhold til hvilken indførsel af de pågældende varer afskrives på lofterne på fællesskabsplan, i takt med at varerne frembydes i tolden på grundlag af angivelser om overgang til fri omsætning ; denne forvaltningsmetode kræver et snævert og særlig hurtigtvirkende samarbejde mellem medlemsstaterne og Kommissionen, der især skal kunne følge afskrivningerne på lofterne og underrette medlemsstaterne herom ; dette samarbejde skal være så meget des snævrere, som Kommissionen eventuelt under visse forudsætninger skal kunne træffe passende foranstaltninger med henblik på at genindføre tolden, når et af lofterne nås; da Kongeriget Belgien, Kongeriget Nederlandene og Stor- hertugdømmet Luxembourg er forenet i og repræsenteres af Den Økonomiske Union Benelux, kan enhver disposi- tion vedrørende forvaltningen af disse toldmæssige foran- staltninger træffes af et af dens medlemmer — UDSTEDT FØLGENDE FORORDNING : Artikel 1 1. Fra 1. maj til 31. december 1993 omfattes indførslen til Fællesskabet af visse varer med oprindelse i Rumæ- nien, der er opført i bilag I og II, af fællesskabstoldkon- tingenter eller. -lofter. ]